ຊາວອົບພະຍົບ 37 ຄົນ ເສຍຊີວິດ ໃນຂະນະທີ່ ເຮືອຂອງ ພວກເຂົາ ຂວ້ຳຈົມລົງ ນອກຝັ່ງຂອງເທີກີ
ທະຫານຍາມຝັ່ງຂອງເທີກີ ກ່າວວ່າ ຜູ້ເຄາະຮ້າຍ 9 ຄົນ ໄດ້ຕົກຄ້າງຢູ່ໃນເຮືອ ທີ່ຂວ້ຳລົງ ໃນຂະນະທີ່ ພວກເຂົາ ເຈົ້າ ລາດຕາເວນຢູ່ນັ້ນ ແລະໄດ້ຊ່ອຍດຶງຂຶ້ນຜູ້ລອດຊີວິດ 75 ຄົນ.
ຢ່າງໜ້ອຍ ມີຊາວອົບພະຍົບ 37 ຄົນ ທີ່ລວມທັງ ເດັກນ້ອຍ ຈຳນວນນຶ່ງ ໄດ້ເສຍຊີວິດເມື່ອວັນເສົາວານນີ້ ໃນເວລາ ເຮືອ ລຳນຶ່ງທີ່ຈະນຳເອົາພວກເຂົາເຈົ້າ ໄປຍັງເກາະ Lesbos ຂອງ ກຣິສ ໄດ້ຫລົ້ມຈົມ ຢູ່ນອກຝັ່ງທາງຕາເວັນຕົກຂອງປະເທດເທີກີ ຈຳນວນຂອງຜູ້ທີ່ເສຍຊີວິດ ໄດ້ເພີ່ມຂຶ້ນ ເມື່ອຕອນແລງວັນເສົາ ວານນີ້ ຫຼັງຈາກທີ່ໜ່ວຍຄົ້ນຫາ ໄດ້ພົບເຫັນຫຼາຍສົບທີ່ຄ້າງຄາຢູ່ ໃນເຮືອຂະໜາດ 17 ແມັດ ບັນດາພະນັກງານກູ້ໄພ ສາມາດ ຊ່ອຍດຶງຂຶ້ນມາໄດ້ ຜູ້ລອດຊີວິດ 75 ຄົນ ອົງການຂ່າວ Dogan ຂອງເທີກີ ໄດ້ກ່າວວ່າ ພວກຊາວອົບ ພະຍົບ ປະກອບມີ ພວກຄົນທີ່ມາຈາກ ຊີເຣຍ, ອັຟການິສຖານ ແລະມຽນມາ ຕຳຫຼວດໄດ້ຈັບກຸມ ຊາຍເທີກີຄົນນຶ່ງ ຊຶ່ງເປັນຜູ້ຕ້ອງສົງໄສວ່າ ເປັນຜູ້ລັກລອບຂົນສົ່ງ ມະນຸດ ຜູ້ທີ່ໄດ້ຈັດແຈງ ແລະພະຍາຍາມຂ້າມທະເລ ເມື່ອວັນເສົາວານນີ້ ແຕ່ລາວໄດ້ກ່າວ ວ່າ ຄອບຄົວຂອງລາວ ແມ່ນຮ່ວມຢູ່ໃນເຮືອລຳດັ່ງກ່າວ ແລະ ໄດ້ປະຕິເສດຕໍ່ການກະທຳ ຜິດໃດໆ ອົງການເພື່ອການຍົກຍ້າຍຖິ່ນຖານສາກົນ ໄດ້ກ່າວວ່າ ການສູນເສຍຊີວິດ ຂອງຊາວອົບ ພະຍົບ ແລະ ພວກຍົກຍ້າຍຖິ່ນຖານ ທີ່ຂ້າມທະເລ Aegean ລະຫວ່າງ ປະເທດເທີກີ ແລະ ກຣິສ ນັ້ນ ແມ່ນ